CELEX: 32018R0181
Language: da
Date: 2017-10-18 00:00:00
Title: Kommissionens delegerede forordning (EU) 2018/181 af 18. oktober 2017 om ændring af bilag IIIb til Rådets forordning (EF) nr. 1236/2005 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf

13.2.2018   
            
            
               DA
            
            
               Den Europæiske Unions Tidende
            
            
               L 40/1
            
         KOMMISSIONENS DELEGEREDE FORORDNING (EU) 2018/181
   af 18. oktober 2017
   om ændring af bilag IIIb til Rådets forordning (EF) nr. 1236/2005 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1236/2005 af 27. juni 2005 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf (1), særlig artikel 12, og
   ud fra følgende betragtninger:
   
               (1)
            
            
               I henhold til artikel 7b og 7e i forordning (EF) nr. 1236/2005 kræves der en tilladelse til enhver eksport af visse varer, som kan anvendes til henrettelse, samt til mæglervirksomhed eller teknisk assistance i forbindelse med disse varer, som er opført i nævnte forordnings bilag IIIa.
            
         
               (2)
            
            
               En generel EU-eksporttilladelse som omhandlet i nævnte forordnings bilag IIIb er gældende for eksport til lande, som har afskaffet henrettelse i forbindelse med alle former for kriminalitet og bekræftet denne afskaffelse med et internationalt tilsagn, hvis betingelserne for og kravene til anvendelse af tilladelsen er opfyldt. De relevante lande er opført i bilagets del 2.
            
         
               (3)
            
            
               For så vidt angår lande, der ikke er medlemmer af Europarådet, omfatter listen de lande, som ikke alene har afskaffet henrettelse i forbindelse med alle former for kriminalitet, men også har ratificeret den anden valgfri protokol til den internationale konvention om borgerlige og politiske rettigheder uden forbehold.
            
         
               (4)
            
            
               Efter at have ratificeret nævnte protokol uden forbehold opfylder Den Dominikanske Republik, São Tomé og Príncipe samt Togo betingelserne for optagelse på listen.
            
         
               (5)
            
            
               Forordning (EF) nr. 1236/2005 bør derfor ændres.
            
         
               (6)
            
            
               For ikke at pålægge eksportører og kompetente myndigheder unødige byrder bør førstnævnte kunne henholde sig til den ændrede generelle EU-eksporttilladelse så hurtigt som muligt. Denne forordning bør derfor straks træde i kraft —
            
         VEDTAGET DENNE FORORDNING:
   
      Artikel 1
   
   I bilag IIIb til forordning (EF) nr. 1236/2005 ændres listen i Del 2 — Bestemmelsessteder således:
   
               1)
            
            
               Efter Djibouti indsættes punktet »Den Dominikanske Republik«.
            
         
               2)
            
            
               Efter San Marino indsættes punktet »São Tomé og Príncipe«.
            
         
               3)
            
            
               Efter Timor-Leste indsættes punktet »Togo«.
            
         
      Artikel 2
   
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. oktober 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 200 af 30.7.2005, s. 1.